JohanHeinsen/ENO huggingface dataset:
Ribe Stifts Adresseaviser, 1847-10-08
Frankrig. Den 29. Septbr. holdt Kongen, ledsaget af Prindsen af Jonville og Hertugen af Montpensier, en Revue over de forskjellige Troppekorps som skulde ombytte deres forrige Garnisoner i Paris, Vincennes og Versailles med andre. Under denne Revue forefaldt en Begivenhed, som har vakt nogen Opsigt. Kavalleri-Oberst Hr. v. Grammont nærmede sig næmlig til Kongen og forlangte med høi Stemme Æreslegionens Dekoration for 2 af sine Officerer som vare blevne forglemte. Kongen bevilgede samme øieblikkeligen og dekorerede selv begge de ham forestillede. Umiddelbart derpaa forkyndte Krigsministeren Obersten 14 Dages Arrest, men som udentvivl atter blev hævet af Kongen, saasom Obersten endnu den samme Dag blev indbuden til Taffels i Tuillerierne. - Hertugen af Praslin er i sin Egenskab af Æres kavalier hos Hertuginden af Orleans blevet erstattet af Hertugen af Treviso.
Ribe Stifts Adresseaviser, 1847-10-08
Spanien. Atter truer et Uveir med at bryde løs Folk stikke Hovederne sammen og bryde sig disse med at udfinde, hvad Ministeriet vel har for, og hvad General Narvaez fører i Skjoldet. Ogsaa tales om en Kabinets Krisis, og Salamanca og Escosura betegnes som de Udtrædende. Spørgsmaalet, om de gamle Kortes skulle indkaldes, eller erstattes ved nye, maa nu afgjøres. Hr. Salamanca gjør Paastand, paa nye Kortes, hvorimod 2 andre ere af den Mening, at man ikke nu bør kaste Landet ind i den Gjæring, som nye Valg føre med sig.
Ribe Stifts Adresseaviser, 1847-10-08
Jtalien. En Kommission af Jngeniører er af Kardinal Ferretti bleven sendt til Civitavecchia for at lede Udførelsen af betydelige befæstnings-Arbeider i Staden og Havnen. Den romerske Regering agter at formere de faste Stæder langs Havet og forsyne samme med stærkt Artilleri. - Jnsurgenternes Bander i Calabrien voxe daglig, den større Deel af Kystlandet har erklæret sig for Jnsurrektionen. Mellem Romeos Bander og de kongelige Tropper under General Runziante har en blodig Træfning fundet Sted. Flere end 300 kongelige Soldater faldt eller bleve fangne. De Fangne bleve paa begge Sider øieblikkeligt nedskudte. - J Sicilien vedblive Fængslingerne, hvorved Gjæringen blandt Folket bestandig stiger, saa at man hvert Øjeblik kan vente en almindelig Opstand.
Ribe Stifts Adresseaviser, 1847-10-08
England. Det hedder fra London: Fallissementernes Lavine vælter sig paa vor Børs som det synes uopholdeligt frem. Siden de seneste anmældte blive nu atter 5 betydelige Huse erklærede insolvente, hvoraf det ene med 400,000 Pd. St., de talrige Suspensioner i Provindserne ikke at regne.
Ribe Stifts Adresseaviser, 1847-10-08
Blandinger. For ikke længe siden forekom i Jrland meget hyppige Bortførelser i stor Stiil, og man kom derved efter, at der bestod en formelig Klub til deres Udførelse. Der havde næmlig i den sydlige Deel af Jrland dannet sig et Selskab, der ikke kunde bestaae, i noget andet Land. Selskabet hed BortførelsesKlubben, og Medlemmerne havde med Eed indbyrdes forpligtet sig til at staae hverandre bi ved enhver ung Piges Bortførelse, paa hvem En af dem havde kastet sine Øine. De havde Bundsforvante og lønnede Tjenere i næsten alle Huse, og saaledes erholdt de nøiagtig Kundskab og Beløbet af den unge Piges Formue, og Familiens Levemaade, Planer o. s. v. Fandtes en Pige, som ansaaes værd at bortføres, saa trak Medlemmerne Lod om hende, og traf strax de nødvendige Anstalter til at sikkre hende for Den, som havde været saa heldig at vinde hende. Jngen Klasse af Selskabet var sikker for de Forbundnes Besøg. Medlemmerne af denne sælsomme Klub vare fordetmeste unge Sønner af anseete Familier.
Ribe Stifts Adresseaviser, 1847-10-08
En ny Opdagelse, som den store Magnitisor Baron Dupotet nys har gjort, har bragt hele den videnskabelige Verden i Oprør. Denne Opdagelse bestaaer i et Legetøi, som han kalder Tryllespeilet, og som skal være det samme, Sortekunstnerne i tidligere Tider have betjent sig af. Det er et lille Jnstrument af et mathvidt Metal. Dets Virksomhed forklares derved, at Magnetisøren meddeler det en eiendommelig Kraft, og gjør det magnetisk paa en særegen Maade. Tryllespeilet virker kun paa modtagelige Personer, og man har allerede oplevet, at Mange faldt i de frygteligste Konvulsioner blot ved at nærme sig Speilet, medens Andre fore forfærdede tilbage, fordi de troede at see forskjellige Scener af deres tidligere Liv og deslige. Baron Dupotet erklærer, at hans Opdagelse er et uberegneligt Fremskridt, og at den vil føre til endnu vigtigere Opdagelser.
Ribe Stifts Adresseaviser, 1847-10-08
Den interessante Person- saaledes kalder man Lola Montes i München - sendte forleden Kort omkring, paa hvilke stod skrevet: "Marie, Komtesse de Landsfeld - men fik de fleste tilbage med den Paaskrivt: "de ne connais paa cette comtesse." Komtesse Marie reiser forøvrigt om nogle Dage til Paris, hvor hun vil triumphere over sine tidligere Fjender. Hun nyder en Appanage af 20,000 Fl., og Bairerne mene, at dermed er Jesuiterpartiets Nederlag ikke for dyrt betalt.
Ribe Stifts Adresseaviser, 1847-10-08
Indenlandske Efterretninger. Den 5. October forlægges DD. MM. Kongens og Dronningens Residens fra Sorgenfri Slot til Palaierne paa Amalienborg.
Ribe Stifts Adresseaviser, 1847-10-08
Kolle-Tid. meddeler: Et Sogneforstanderskab har udbedet sig Kancelliets Resolution for, om det kan ansees lovligt, paa Landet at fæste Tyende maanedsviis, om Udgangen af Maaneden kan ansees for en lovlig Fardag, og om en Huusbonde, der angiver at have fæstet maanedsviis, ikke er forpligtet til at bekoste sit Tyendes Helbredelse længere end til Maanedens Udgang. J sin over Sagen afgivne Erklæring yttrede Amtmanden, at da Bestemmelsen i Forordningen af 25. Marts 1791 § 5, der efter sine Ord er given som Regel saavel for Huusbonden som for Tyendet, ikke er hævet, skjønnedes det ikke rettere, end at en paa Landet maanedsviis eller paa maanedlig Opsigelse indgaaet Tyendekontrakt maa, forsaavidt Forholdet er et virkeligt Tyendeforhold, i Relation til det Offentlige behandles som indgaaet halvaarsviis, idet den vedtagne Afvigelse fra en absolut gjældende Lov maa som ugyldig bortfalde af sig selv. Denne Amtmandens Formening bifaldt Kancelliet ved Skrivelse af 6. April d. A.
Ribe Stifts Adresseaviser, 1847-10-08
J Torsdags Aftes vare, ifølge forudgangen Jndbydelse, endeel Haandværkere og nogle Personer af andre Stænder komne sammen i et Lokale i store Kongensgade, for at discutere om Stiftelsen af en Forening til Haandværkernes Oplysning og Dannelse. Med Stemmefleerhed blev den oprindelige Plan, at stifte et Slags Dannelsesanstalt med Skoleunderviisning, forkastet, hvorimod det vedtoges, at udarbeide Statuter til en Forening, hvis Hensigt skulde være ved hensigtsmæssige Midler deels at befordre det ovenfor angivne Øiemed og deels at tilveiebringe en Tilnærmelse mellem de forskjellige Klasser i Samfundet. Flere af Talerne blandt de tilstedeværende Haandværkere lagde en i høi Grad forhavsende Veltalenhed for Dagen og en parlamentarisk Takt, som om de vare fødte og baarne for Talerskolen. (Flp.)¬
Ribe Stifts Adresseaviser, 1847-10-08
De af den kjøbenhavnske Baptistmenighed udelukkede Subjecter, som deels opholde sig i Kjøbenhavn og deels paa Landet og som tildeels bekjende sig til de svenske Erik-Jansenisters Lærdomme, skulle efter Forlydende nylig have afholdt en Generalforsamling et Sted i det vestlige Sjælland, hvor den noksom bekjendte Kopner fra Hamborg præsiderede. Uagtet det er ham forbudt at betræde dansk Grund, er han dog reist over Kjøbenhavn til Aalborg og videre til Gothenborg, hvor han skal døbe nogle Opvakte, som de kaldes, og hvorfra han formodentlig retournerer med Dampskibet til Kiel. (Veile A.)¬
Ribe Stifts Adresseaviser, 1847-10-08
J Løverdags Aftes havde man Leilighed paa det kgl. Theater til at høre den fortrinlige Fløitespiller inde, Frøken Døgner, der besidder baade stor Færdighed og smukt Foredrag, og derfor ogsaa oftere under Spillet henrev Publikum til stærke Bifaldsyttringer, som forøgede gjentoges efter hvert af de to udførte Numere. (B. T.)
Ribe Stifts Adresseaviser, 1847-10-08
Ved Manoeuvrene i Løverdags Formiddag paa Kjøbenhavns Nørrefælled svang pludselig Hestgarden, og Husarerne ud mod Blegdamsveien. Foran Fronten befandt sig en Mængde Menneskeer og Chargen skete saa hurtig, at en Deel ikke fik Tid til at ile tilside for de fremstormende Ryttere. Nogle vare saa forsigtige i Hast at kaste sig paa Jorden og saaledes gik Hestene over dem, uden at tilføie dem nogen synderlig Skade; men saa heldig vare ikke Andre, og navnlig ere tre Mennesker blevne lemlæstede paa en høist sørgelig Maade, ja en aldrende Mand blandt disse, som fik næsten Hovedet og Ansigtet knuust under Hestehovene, skal være død under de tililende Lægers Hænder, medens de tvende Andre, en Dreng og en Pligthugger ved Holmen, ere blevne bragte paa Hospitalet, den ene med brudt Fod, den anden mød et knuust Skulderblad. (Flp.)¬
Ribe Stifts Adresseaviser, 1847-10-08
J Loll. Falst. Avis skrives fra Kjøbenhavn: Hvem der er allerslettest betænkt med Ordensdeforationer, hvem man ligesom har undseet sig ved, det er Skuespillerne og Dandserne. – "Dandserne, høre vi raabe med Forundring. Ja, hvorfor ikke, Er Bournonville ikke en ligesaa fortjent Mand som Glaser? Og nu Ryge og Nielsen, hvis Navne vilde have funklet som Stierner af første Raug paa enhver Skueplads i Verden. Den eneste Skuespiller vil mindes, der nogensinde har været bekoreret, er sal. Knudsen, men han kunde dog ikke drive det til videre end Dannebrogsmand. Schwarz var vel Ridder, men han blev det først, efterat han var afgaaet fra Theatret. Saa stærk er Fordommens Magt. Godstransporten paa den sjællandske Jernbane begyndte i Mandags. Forsendelserne kunne skee ligefra den mindste Pakke indtil en Transport af 150,000 Pund paa eengang. Betalingen for en saadan stor Transport er yderst billigt ansat, nemlig 4 Rbs. paa 100 Pund for hele Strækningen til Roeskilde. En Tønde Rug koster paa denne Maade ikke mere end 8 Rbs. i Fragt, medens man paa den sædvanlige Maade for Bompenge og Kropenge alene har en Udgift af omtrent 1 1/2 Rbs. pr. Tønde. En Favn Brænde vil paa anførte Maade ikke koste meere end omtrent 5 Mk. 4 s. pr. Favn. J mindre Transporter t. Ex. i at leie en heel Vogn, vil en Tønde Rug koste omtrent 14 Rbs. pr. Tønde, og omtrent 8 Rbs. pr. Tønde fra Banegaarden til Kjøbenhavn, naar man ikke selv lader det afhente. En Favn Brænde vil koste naar man leier en Vogn fra Roeskilde til Banegaarden 7 Mk. 8 s. Det er naturligt, at Transporter i mindre Kvantiteter koste meere, dog forekommer det os, at Differencen er for stor. Det er en hensigtsmæssig Jndretning, at man fra Banegaarden kan imod en vis Betaling faae Godset transporteret til Staden. Transporten for Kvæg og Heste kunde nok taale en Moderation. Det vil nu snart vise sig, i hvilket Omfang denne Godstransport vil blive afbenyttet. Jøvrigt maae vi med Hensyn til Postbefordringen endnu bemærke, at man ved Befordringen paa Jernbanen til Roeskilde, naar Reisen, gaaer videre end Roeskilde, har en Besparelse af 40 Rbs. pro Persona i Sammenligning med den ældre Taxt. - Siden Banens Aabning den 27. Juni og indtil 30. Septbr. er befordret 135,827 Personer, og Jndtægten for Personfrekventsen har været 50,305, Rbd. 28 s., for Fragt af Jilgods, hele Vognladninger m. m. 2,853 Rbd. 75 s. (B. T.)
Ribe Stifts Adresseaviser, 1847-10-08
Fra Nykjøbing skrives den 30. Septbr.: Jndførelsen af den udvidede Underviisning eller saakaldte Gymnasialindretning, som ved kgl. Resolution af 9. Februar 1844 blev forordnet til en Prøve, ved 3 lærde Skoler, er nu ogsaa ved den herværende Kathedralskole saavidt fremmet, at der kun staaer tilbage at tilføie den syvende eetaarige Klasse eller Afgangsklassen. Skolen har efter den nylig afholdte Examen havt saa stor en Tilvært som ikke mindes noget foregaaende Aar., da 21 nye Disciple ere optagne, hvorved Discipeltallet efter 5 Dimittenders Afgang er 55, fordeelte i 6 Klasser. J de 4 nederste af disse følges den provisoriske Plan for de udvidede Skoler, aldeles, og i de 2 øverste tildeels. Ogsaa Lærerpersonalet er i Løbet af indeværende Aar forøget med Ansættelsen af 2 nye konstituerede Adjunkter, dHrr. Kandidater i Theologien, F. V. L. Oehlenschläger og G. C. F. Høeg. (Loll. F. Av.)
Ribe Stifts Adresseaviser, 1847-10-08
Ved den nylig stedfundne Folkefest paa Pandebjerg i Lolland talte bl. A. Hans Olesen fra Sæddingeom den uafhængige Presses Vilkaar og Virksomhed og opfordrede navnlig Bondestanden til at holde og læse de Blade, som med Mod og Sandhedskjærlighed forfægte Folkets og Frihedens Sag, hvorefter man udbragte et Hurra for det frie Ord. Derpaa talte Mag. Lindberg og yttrede, at de, som talte og Frihed og selv vilde nyde Frihed, først skulde tænke paa at frigjøre dem, der vare meest forkuede, de smaae Børn, som nu blive drevne i Skole, og piinte og plagede, med at lære hvad de hverken have Gavn eller Glæde aft, ved at katechiseres op og ned i Balles Lærebog, og hvilke smaae Staklers Skuldre ikke ere brede nok til at bære Alt, hvad der af den Slags læsses paa dem, ov, hvorpaa han foreslog et Hurra for en fri folkelig Skole. Denne Skaal blev ikke ledsaget med det bifald, som blev alle Dagens øvrige Talere til Deel; dog vare de lydelige Mishagsyttringer blandede med enkelte Hurraraab, som vel mere gjaldt Slutningsønsket end Motivering, en. (S. Bl.)
Ribe Stifts Adresseaviser, 1847-10-08
Under "Jndsendt læses Følgende i Hemp. Avis, Kjøbstad-Skolelærerne have endnu slet ikke faaet noget Tillæg paa Grund af Dyrtiden, eller et meget ubetydeligt. De Fleste af dem sidde med en talrig Familie i smaa Embeder, og have især liidt ved de høie Kornpriser. Skulde de nu desuden betale deres Bidrag til Hjelpekassen efter Kapitelstaxten, saa vilde denne Klasse Embedsmænd – sit venia verbo - komme til at føle Dyrtiden dobbelt. Jndsenderen gjør derfor disses høie Foresatte opmærksomme paa, om det ikke kunde være billigt, at disse Bidrag i Aar og til næste Aar eftergaves Skolelærerne i Kjøbstæderne, der i disse Aar staae saa langt tilbage i Jndtægter fremfor dem paa Landet.
Ribe Stifts Adresseaviser, 1847-10-08
J den slesvig-holsteen-lauenborgske Advocatforenings Møde i Altona den 29. f. M. vedtoges at ansøge Regeringen om i de vigtigere Handelstæder at indsætte specielle af Kjøbmænd og Jurister sammensatte Handelsretter. (H. Av.)"Kiel. Korr. klager over, at Underviisningen i Modersmaalet ved den lærde Skole i Kiel bliver saameget mere underordnet, jo høiere Klassen er, medens Forholdet burde være omvendt. Saaledes er i Sekunda (næstøverste Kl.) kun 1 Time om Ugen bestemt til tydske Udarbeidelser i Forbindelse med latinsk Stiil, Om tydsk Grammatik, Øvelser i at læse og forklare tydske Klassikere og frie Foredrag er i begge Klasser, ingen Tale. Samme Blad dadler det som en Uskik, at der ved Festligheder ved Universitetet og de lærde Skoler som oftest forfattes og trykkes en Afhandling om et meget fjerntliggende og uendelig Faa interesserende Thema og bringer ved den Leilighed den gamle Professor og Rektor Schumachers Ord Erindring, der i sine Genrebilleder siger om de sædvanlige Skoleprogrammer, at de ere ligesom Skuepenge i Enkeltes Samlinger, medens de burde være Fælledsgods for det dannede Publikum og fattelige for de øverste Disciple.
Ribe Stifts Adresseaviser, 1847-10-08
Daareanstalten i Slesvig faaer iaar sin tredie Hovedbygning, der udelukkende er bestemt for kvindelige Patienter. 1819 traadte Anstalten i Virksomhed, 1831 blev den anden Hovedbygning opført, og fra Nytaar 1848 vil nu den tredie Bygning blive taget i Brug. Jmidlertid vil denne Daareanstalt dog dermed blot kunne rumme 400 Syge, og 38 haves allerede. (H. Av.)"Flensb. Zeit. forsikkrer nu at have modtaget umiddelbar Efterretning om, at et engelsk Huus har tegnet 500 Aktier i Flensborg-Husum-Tønninger Jernbanen. Da denne Bane vistnok vil faae nogen Jndflydelse paa den umiddelbare Mellemhandel imellem England og Halvøen, synes det for saavidt ogsaa ret naturligt, at Englænderne betragte Foretagendet med Jnteresse. Maaskee havde man forlængst havt den nye Aktietegning istand, hvis man tidligere havde kunnet vække Englændernes Deeltagelse for Sagen. (Fædrel.)
Ribe Stifts Adresseaviser, 1847-10-08
Som en Sjeldenhed kan anføres, at en Ko, tilhørende Hr. Greve Schulin til Rindomgaard, i disse Dage har født 3 Kalve, nemlig 2 Tyre- og 1 Kvie kalv, der alle leve. (Ringk. A.)
Ribe Stifts Adresseaviser, 1847-10-08
Udnævnelse. Under 29. Septbr. har Hs. Majestæt udnævnt Etatsr. Baur i Altona til Konferentsraad. (B. T.) Døde. Kjøbenhavn: Dorthea Lassen f. Berg, 33 A. The- og Porcelænshandler, Domd. T. Andresen, 62 A.; Major H. v. Olufsen; Ane K. Freytag f. Springborg, 70 A.; Ellen S. Lobeck f. Petersen, 45 A.; Opsynsmand P. Hansen, 66 A.; Sophie P. Danielsen, 70 A.; forhenv. Værtshuusholder J. W. Selmer, 66 A.; Peter Olsen, 40 A.; Værtshuusholder C. Nielsen, 43 A.; Frederikke Margr. Wellejus, 41 A. Sorø, Kjøbmand J. C. Jappe, 70 A. Vaalse: Skolelærer og Kirkesanger R. Pedersen. Odense, Marthe K. Knudsen f. Andersen, 51 A. Svendborg: M. Ottilie Baagøe f. Andresen. Lemvig, Told- og Konsumtions Underbetjent M. J. Mogensen. Randers. A. Andersen f. Christensen, 49 A.; Sadelmagerm. D. Thrane, 36 A., Kjøbmand A. Simon, 80 A. Helligsøe, Præste Enken M. K. Selmer f. Frisenberg, 70 A. Aarhuus: forhenv. Kjøbmand S. Lind, 47 A. Hylke Præstegaard. Chr. Høegh Guldberg. f. Dahl, 35 A. Nordborg, forhenv. Bager H. P. Jedrosky, 89 A. Horsens, Kjøbmand H. B. Momme, 48 A. Christiansfeldt: Enke-Pastorinde E. D. Windekilde f. Kaalund, 69 A. Tøndern, Sproglærer A. Michelsen, 47 A. Meldorf, forhenv. Subrektor ved den lærde Skole, P. F. Hansen, 85 A. Lauenborg: Forst- og Jægermester, Kmherre Wilh. B. v. Linstow.
Ribe Stifts Adresseaviser, 1847-10-08
Kjøbenhavns Børs-Kours, den 5. Octbr. Hamborger Banco a vista 198 1/2 pCt. Bank-Diskonto 4 pCt. Disconto paa Vexler paa Hamborg 5 1/2 pCt. 4 pCt. Kongl. Obligationer 103 1/4 a 104 Rbd. - Nationalbankactier 175 1/2 a 176 Rbd. Hamborgs Børs-Kours den 5. Octbr. Slesvig=Holst. Species 1 1/2 pCt. Avance mod Banco. Dansk grov Kour. 231, Skillings-Stkr. 25 1/5 a 26 3/4 pCt. slettere end Banco. - Louisd. og Frd. 13. Mk. 14 1/2 s.; Slesvig=Holst. Species a 60 sk. Kr. 23 1/1, Nye 3/4 a 31 s. 1251, Preussiske Dalere a 40 sk. 126 1/2 Mark Kour. for 100 Mk. Bco.
Ribe Stifts Adresseaviser, 1847-10-08
Ved Tallottories 1603. Trækning i Kjøbenhavn udkom: No. 69. 46. 35. 52. 16.
Ribe Stifts Adresseaviser, 1847-10-08
Ribe, 19de Søndag efter Trinit, den 10. Oct., prædiker i Domkirken til Høimesse Hr. Stiftsprovst Dangaard.
Ribe Stifts Adresseaviser, 1847-10-08
J St. Cathrine Kirke prædiker Hr. Pastor de Thurah
Ribe Stifts Adresseaviser, 1847-10-08
Bekjendtgjørelser. At det har behaget den Almægtige, Natten imellem den 3 og 4. October, efter et Aars tiltagende Svagelighed, at bortkalde til et bedre Liv min elskede Kone Magrethe Greibe født Gerungen, i sin Alders 49de Aar, bekjendtgjøres herved for fraværende Slægt og Venner. To efterladte Børn begræde med mig Tabet af en stræbsom og kjærlig Moder. Ribe d. 4. Octbr. 1847. J. B. Greibe, Vævermester.
Ribe Stifts Adresseaviser, 1847-10-08
Friske udsøgte Østers bekommes saavel i som udenfor Huset for 1 1/2 Lbs. Stykket hos N. Nielsen paa Skibbroen.
Ribe Stifts Adresseaviser, 1847-10-08
Hvor en Dreng af god Familie, som har Lyst til at lære Colonialhandelen og er i Besiddelse af gode Skolekundskaber strax eller til Nytaar kan finde Ansættelse mod 5 Aars Læretid og muligen Svende klædning, erfares paa Adressecontoiret.
Ribe Stifts Adresseaviser, 1847-10-08
En Værnepligtig, der ved sidste Session har trukket Frilod og vil tjene for en udskreven Jnfanterist i Kjøbenhavn, kan desangaaende melde sig paa Byeskrivercontoiret i Ribe.
Ribe Stifts Adresseaviser, 1847-10-08
Kirke- og Præstetienden af Ribe Kjøbstad udgjør for 1847 81 1/2 Rbs. pr. Skjeppe Rug, som det er overdraget Stiftskasserer Andersen at oppebære; hvilket bekjendtgjøres til Tiendeydernes Efterretning. Fra Undertegnede er ved Varde Marked den 29. Septbr. bortkommet et nyt ottekantet sølvbeslagen Pibehoved; det bemærkes, at en af de forreste Kanter paa Hovedet er lidt indtrykt, hvorved ligesom et Skaar er frembragt. Laaget paa Beslaget er aflangt og den yderste Kant paa Laaget kruset. For Trykt Ribe hos Chr. sal. Hyphoff. Tilveiebringelsen heraf loves en god Ducør naar man indleverer det paa Politikamret i Varde eller til mig selv. Lunde Sogn pr. Varde, den 30. Septbr. 1847. Niels Pedersen, Matros.
Ribe Stifts Adresseaviser, 1847-10-08
Jndbrudstyveri. Ved Jndbrud Natten imellem den 5 og 6. dennes hos Gaardmand Thøge Hansen Nicolaisen i Schads er bortstiaalet: 4 Guldringe, hvoraf den ene var mærket med Bogstaverne T. H. N. 3 guld Brystnaale, den ene mærket N. 3 sølv Spiseskeer, mærkede T. H. 1 do. Potageskee, med samme Mærke. 1 do. Fiskeskee, med samme Mærke. 1 do. Pengepung. 1 do. Hovedvandsæg, med Bogstaverne T. H. N. & C.H. N. 1838. Beslag til en Psalmebog. 1 do. 1 do. Vorstabel, hvorpaa var udprikket T. H. Nicolaisen og E. M. Endvidere er borttaget: 17 Servietter, hvorpaa var udsvet Bogstaverne E. M. N. 8 Bordduge af forskjellig Størrelse og hvoraf 3 vare paasyede Bogstaverne C. H. N. 3 Mandskjoler og 2 Par Beenklæder. 3 Fruentimmerkjoler. i bruun Klædes Kaabe. 2de Kastetørklæder. 1 sort Silketørklæde. 4 Silketørklæder. 4 Hørgarns Lagener. 4 Pudebetræk. 2 Haandklæder. 3 Forklæder. 2 Silke do. og et Merinos do.
Ribe Stifts Adresseaviser, 1847-10-08
Da muligen nogle af disse stiaalne Ting kunne blive falbudne eller allerede være solgte her paa Egnen, saa anmodes herved Enhver om at være opmærksom herpaa og i mødende Tilfælde at gjøre Anmældelse til Øvrigheden. For Opdagelse af Gierningsmanden udloves en Belønning af 32 Rbd. Herreds- og Birkekontoiret i Harris den 6. Octbr. 1817. Brasen.
Ribe Stifts Adresseaviser, 1847-10-08
Licitation. Efter Begjæring af Jngenieurkapitain v. Nickolin bliver paa denne Byes Raadstue Mandagen den 18. dennes, Formiddag Kl. 10 afholdt Licitation over Leverancen af 563 Favne eqvarerede Brosteen; og bemærkes, at Opraabene ville skee i Afdelinger paa 20 Qvadratiavne, samt at Overslagssummen er 6 Rbd. 48 s. pr. Qvadrattavn, hvorunder, foruden Stenenes Eqvarering, tillige er indbefattet disses Udkløvning, Afpudsning og Transport til Ribe. Conditioner og Overslag ville nogle Dage førend Licitationen være til Eftersyn hos Veiopsynsmand Jngerslev i Ribe. Lysthavende indbydes. Ribe Byfogedcontoir, den 4. October 1847. Stricker.
Ribe Stifts Adresseaviser, 1847-10-08
For en Seminarist eller anden i Underviisnings faaet øvet Person er fra 1. Novbr. til 30. April en Plads ledig som Vinterlærer for nederste Classe ved Sønderhoe Skole paa Fanøe. Lønnen er 40 Rbd. for Halvaaret samt fri Kost og Logie. Ansøgninger indgives inden 10. Octbr. næstk. til Provst Tobiesen, i Thorstrup pr. Varde.
Ribe Stifts Adresseaviser, 1847-10-11
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Mandagen den 11. October. No 120.
Ribe Stifts Adresseaviser, 1847-10-11
Udenlandske Efterretninger. Jtalien. J Kirkestaten har Presse- og Censurloven aldeles ikke fundet det bifald hos Publikum, som man havde ventet, ligesom ogsaa de høiere Embedsmænd have overbeviist sig om forskjellige væsentlige Mangler ved den. Der er derfor nyligen bleven nedsat en af 4 Personer bestaaende Kommission for at udarbeide et Udkast til en forbedret Presselov. J Spidsen for denne Kommission staaer Pater Moden, en formedelst sine Grundsætninger og grundige Dannelse almindelig høiagtet Mand. – Prindsen af Canino har faaet Huusarrest formedelst sin ordens stridige Opførsel den 7 og 8. Septbr. før sin Reise til Venedig, da han i Nationalgardenniform tog Deel i offentlige Folkedemonstrationer. - Alle de Egne af Kongeriget Neapel, der grændse til Kirkestaten, staae under den allerstrængeste Politiopsigt. Hvo der bliver antruffen paa Gaden om Aftenen efter Kl. 9 arresteres uden Videre. Hvo der giver det mindste Tegn til Modstand dømmes uden Proces til aarig haard Fængselstraf. Jngen Sang, intet andet Tegn paa Glæde er tilladt disse opvakte og kraftige Bjergboere.
Ribe Stifts Adresseaviser, 1847-10-11
J Reggio og Messina synes Alt igjen at være roligt; de af General Landi nedsatte Krigsretter have ophørt med deres Funktioner, og de arresterede Jnsurgenter ere henviste til de sædvanlige Domstole. -¬